शाम से रात हो गई और इस बीच मैं डिनर बनाने चला गया। लगा कि आज नहीं आएगी। मैं डिनर करने के बाद फिर से छत पर आ गया और चटाई पर लेट गया। इस बीच न जाने कब मेरी आंख लग गई। बीती रात को सोया भी तो नहीं था। ऑफिस में भी नींद आ रही थी। खैर, अचानक नींद में लगा जैसे कोई नाम पुकार रहा है। आंख खुली तो सामने प्रतिमा थी और मेरा नाम पुकार रही थी। मैंने आंखें मलते हुए कहा सॉरी, नींद आ गई थी। बोली, इट्स ओके। तो मैं उठकर बैठ गया और उससे कहा कि आओ यहीं नीचे आकर बैठो। बोली- नहीं, यहीं ठीक हूं। वह दीवार पर बैठी हुई थी। तो हाउ वॉज़ योर डे- उसने पूछा। मैंने बताया कि कुछ खास नहीं, बोरिंग। मैंने उसके बारे में पूछा कि तुम क्या करती हो, बताया नहीं अपने बारे में।